CELEX: 52020PC0633
Language: ga
Date: 2020-10-05
Title: Togra le haghaidh CINNEADH ÓN gCOMHAIRLE maidir leis an seasamh atá le glacadh, thar ceann an Aontais, sa Chomhairle Chomhpháirteach a bunaíodh faoin gComhaontú Comhpháirtíochta Eacnamaíche idir an tAontas Eorpach agus a Bhallstáit, de pháirt, agus na Stáit atá i gComhphobal Forbraíochta Dheisceart na hAfraice atá sa Chomhaontú Comhpháirtíochta Eacnamaíche, den pháirt eile, maidir le cainníochtaí tagartha ar leith atá in Iarscríbhinn IV de CCE a choigeartú

AN COIMISIÚN EORPACH
            An Bhruiséil,5.10.2020
            COM(2020) 633 final
            2020/0284(NLE)
            Togra le haghaidh
            CINNEADH ÓN gCOMHAIRLE
            maidir leis an seasamh atá le glacadh, thar ceann an Aontais, sa Chomhairle Chomhpháirteach a bunaíodh faoin gComhaontú Comhpháirtíochta Eacnamaíche idir an tAontas Eorpach agus a Bhallstáit, de pháirt, agus na Stáit atá i gComhphobal Forbraíochta Dheisceart na hAfraice atá sa Chomhaontú Comhpháirtíochta Eacnamaíche, den pháirt eile, maidir le cainníochtaí tagartha ar leith atá in Iarscríbhinn IV de CCE a choigeartú
            
               
         
         
            
               MEABHRÁN MÍNIÚCHÁIN
            
            
               1.Ábhar an togra
            
            
               Baineann an togra seo leis an gcinneadh lena leagtar síos an seasamh atá le glacadh, thar ceann an Aontais, sa Chomhairle Chomhpháirteach a bunaíodh faoin gComhaontú Comhpháirtíochta Eacnamaíche (“CCE” nó an “Comhaontú”) idir an tAontas Eorpach agus Stáit atá i gComhphobal Forbraíochta Dheisceart na hAfraice atá sa Chomhaontú Comhpháirtíochta Eacnamaíche, maidir le cainníochtaí tagartha a choigeartú le haghaidh táirgí ar leith atá liostaithe in Iarscríbhinn IV de CCE chun críche Airteagal 35 de CCE.
            
            
               2.Comhthéacs an mholta
            
            
               2.1.Forais agus cuspóirí an togra
            
            
               Déantar foráil in Airteagal 35 de CCE maidir leis an bhféidearthacht go gcuirfidh Aontas Custaim Dheisceart na hAfraice beart coimirce i bhfeidhm i bhfoirm dleacht allmhairiúcháin sa chás go rachaidh, le linn aon tréimhse dhá mhí dhéag ar leith, méid na n‑allmhairí de tháirge talmhaíochta isteach in Aontas Custaim Dheisceart na hAfraice a liostaítear in Iarscríbhinn IV de CCE, ar de thionscnamh an Aontais é, thar an gcainníocht tagartha le haghaidh an táirge a liostaítear san Iarscríbhinn sin. 
            
            
               Cuimsítear in Iarscríbhinn IV de CCE tábla ina liostaítear cainníochtaí tagartha le haghaidh fiche trí (23) táirge ar feadh tréimhse dhá bhliain (12) déag (“bliain 1”, “bliain 2” etc.). I bhfonóta (1) a ghabhann leis an tábla, deirtear “maidir leis na línte taraife a ngabhann réiltín leo, sa chás go bhfuil dáta theacht i bhfeidhm an Chomhaontaithe seo tar éis 2015, is éard a bheidh sa chainníocht tagartha do Bhliain 1 meán na n‑allmhairí ón Aontas Eorpach isteach in Aontas Custaim Dheisceart na hAfraice sna trí (3) bliana roimhe sin. Déanfar na cainníochtaí tagartha le haghaidh na mblianta ina dhiaidh sin (i ndiaidh Bhliain 1) a choigeartú go comhréireach i gcomhréir leis na cainníochtaí tagartha sa tábla sin”. 
            
            
               Déantar foráil in Airteagal 113(8) de CCE gur “sa chás go gcinneann na Páirtithe, ag fanacht ar dháta theacht i bhfeidhm an Chomhaontaithe seo, an Comhaontú a chur i bhfeidhm go sealadach, measfar go dtagrófar gach tagairt sa Chomhaontú don dáta a mbeidh feidhm ag cur i bhfeidhm sealadach den sórt sin”.
            
            
               Tá CCE i bhfeidhm go sealadach ón 10 Deireadh Fómhair 2016. Dá bhrí sin, ba cheart an tagairt atá cainníochtaithe d'aon táirge déag (11) a liostaítear in Iarscríbhinn IV de CCE (táirgí a ngabhann réiltín leo) a choigeartú i gcomhréir leis an bhfonóta a ghabhann le hIarscríbhinn IV. 
            
            
               2.2.An Chomhairle Chomhpháirteach den Chomhaontú Comhpháirtíochta Eacnamaíche idir an tAontas Eorpach agus Comhphobal Forbraíochta Dheisceart na hAfraice
            
            
               Bunaítear le hAirteagal 100 de CCE Comhairle Chomhpháirteach “a dhéanfaidh maoirseacht ar chur chun feidhme an Chomhaontaithe sin agus a riarfaidh é”
            
            
               Déantar foráil in Airteagal 101(1) “go mbeidh an Chomhairle Chomhpháirteach comhdhéanta, ar thaobh amháin, de chomhaltaí ábhartha ó Chomhairle an Aontais Eorpaigh agus comhaltaí ábhartha ón gCoimisiún Eorpach, agus, ar an taobh eile, de na hAirí ábhartha ó Stáit atá i gComhphobal Forbraíochta Dheisceart na hAfraice atá sa Chomhaontú Comhpháirtíochta Eacnamaíche nó a gcuid ionadaithe”.
            
            
               Seo a leanas feidhmeanna na Comhairle Comhpháirtí a liostaítear in Airteagal 101(3):
            
            
               (a)a bheith freagrach as oibríocht agus cur chun feidhme an Chomhaontaithe seo agus faireachán a dhéanamh ar chomhlíonadh a cuid cuspóirí;
            
            
               (b)aon mhórfhadhb a thiocfaidh chun cinn faoin gComhaontú seo a bhaineann leis an leas coiteann agus a bhféadfadh dochar a dhéanamh don trádáil idir na Ballstáit; 
            
            
               (c)scrúdú a dhéanamh ar thograí agus ar mholtaí ó Pháirtithe maidir le hathbhreithniú an Chomhaontaithe seo; 
            
            
               (d)moltaí iomchuí a dhéanamh; 
            
            
               (e)faireachán a dhéanamh ar an gcaidreamh forbartha agus eacnamaíoch idir na Páirtithe; 
            
            
               (f)faireachán agus measúnú a dhéanamh ar thionchar fhorálacha comhair an Chomhaontaithe ar an bhforbairt inbhuanaithe; 
            
         
         
            
               (g)faireachán agus athbhreithniú a dhéanamh ar an dul chun cinn atá déanta maidir leis na hábhair uile a chlúdaítear sa Chomhaontú seo; 
            
            
               (h)a rialacha nós imeachta féin a bhunú; 
            
            
               (i)rialacha nós imeachta an Choiste um Thrádáil agus Fhorbairt a bhunú; 
            
            
               (j)faireachán a dhéanamh ar obair an Choiste um Thrádáil agus Fhorbairt; agus 
            
            
               (k)aon dualgas eile faoin gComhaontú sin a chomhlíonadh.
            
            
               Bunaítear le hAirteagal 102(1) go bhféadfaidh an Chomhairle Chomhpháirteach cinntí a ghlacadh maidir leis na hábhair uile a chumhdaítear faoin gComhaontú sin. Tugtar le fios i bhfonóta 1 d'Iarscríbhinn IV de CCE go nglacfar cinneadh chun na cainníochtaí tagartha a choigeartú le haghaidh na dtáirgí a ngabhann réiltín leo sa chás go bhfuil dáta theacht i bhfeidhm CCE tar éis 2015 (mar atá sa chás seo).
            
            
               2.3.An Cinneadh atá beartaithe ag Comhairle Chomhpháirteach CCE
            
            
               Ag an gcúigiú cruinniú de chuid an Choiste um Thrádáil agus Fhorbairt den Chomhaontú Comhpháirtíochta Eacnamaíche idir an tAontas Eorpach agus Comhphobal Forbraíochta Dheisceart na hAfraice (arb é is ról dó cúnamh a thabhairt don Chomhairle Chomhpháirteach chun “a cuid dualgas a chomhlíonadh” agus atá comhdhéanta d'ionadaithe ó na Páirtithe a bhíonn “ar leibhéal na n‑oifigeach sinsearach de ghnáth”), tháinig na Páirtithe a bhaineann le CCE ar chomhaontú neamhfhoirmiúil maidir le leibhéil truicir na gcoimircí talmhaíochta a choigeartú i gcomhréir le fonóta 1 d'Iarscríbhinn IV de CCE. D'fhormhuinigh an Chomhairle Chomhpháirteach an comhaontú sin ag an gcéad chruinniú an 19 Feabhra 2019 agus ba í an chonclúid a baineadh as “go nglacfaidh sí an cinneadh seo trí nós imeachta i scríbhinn nó trí mheán leictreonach mar a fhoráiltear ina Rialacha Nós Imeachta”. Chuige sin, tá na Stáit atá i gComhphobal Forbraíochta Dheisceart na hAfraice atá sa Chomhaontú Comhpháirtíochta Eacnamaíche tiomanta do dhréachtchinneadh ón gComhairle Chomhpháirteach a roinnt leis an Aontas Eorpach faoin 15 Márta 2019. Fuair an tAontas Eorpach an dréacht sin an 19 Feabhra 2020, thart ar bhliain ina dhiaidh sin. 
            
            
               3.An seasamh atá le glacadh thar ceann an Aontais
            
            
               Bunaítear leis an gcinneadh atá beartaithe ón gComhairle an seasamh atá le glacadh, thar ceann an Aontais, sa Chomhairle Chomhpháirteach a bunaíodh faoi CCE, maidir cainníochtaí tagartha ar leith atá in Iarscríbhinn IV de CCE a choigeartú.
            
            
               Bunófar seasamh mar sin ar réamh-chomhaontú na bPáirtithe maidir le CCE ag an gcéad chruinniú de Chomhairle Chomhpháirteach CCE. 
            
            
               Baineann ábhar an togra a bheartaítear le beartas trádála, réimse a bhfuil inniúlacht sheachtrach eisiach ag an Aontas de bhua Airteagal 3(2) CFAE.
            
            
               4.Bunús dlí
            
            
               4.1.Bunús dlí don nós imeachta
            
            
               4.1.1.Prionsabail
            
            
               In Airteagal 218(9) den Chonradh ar Fheidhmiú an Aontais Eorpaigh (CFAE) déantar foráil maidir le cinntí lena leagtar síos “na seasaimh atá le glacadh thar ceann an Aontais i gcomhlacht arna chur ar bun le comhaontú nuair a iarrtar ar an gcomhlacht sin gníomhartha a ghlacadh a bhfuil éifeachtaí dlíthiúla leo, seachas gníomhartha lena bhforlíonfar nó lena leasófar creat institiúideach an chomhaontaithe.”
            
            
               Áirítear ar an gcoincheap “gníomhartha a bhfuil éifeachtaí dlíthiúla leo” gníomhartha a bhfuil éifeachtaí dlíthiúla leo de bhua rialacha an dlí idirnáisiúnta lena rialaítear an comhlacht atá i gceist. Áirítear air freisin ionstraimí nach bhfuil éifeacht cheangailteach leo faoin dlí idirnáisiúnta, ach “a bhféadfadh tionchar cinntitheach a bheith acu ar ábhar na reachtaíochta a ghlacfaidh reachtas an Aontais Eorpaigh”.
            
            
               4.1.2.Cur i bhfeidhm maidir leis an gcás seo
            
            
               CCE a bunaíodh an Chomhairle Chompháirteach.
            
            
               Beidh éifeachtaí dlí ag an gcinneadh atá le glacadh ag an gComhairle Chomhpháirteach. A luaithe a ghlacfar é, beidh éifeachtaí dlíthiúla ag an leasú atá beartaithe faoi dhlí idirnáisiúnta i gcomhréir le hAirteagal 35 agus Iarscríbhinn IV den Chomhaontú.
            
         
         
            
               Leis an gcinneadh atá beartaithe, ní dhéantar creat institiúideach an Chomhaontaithe a fhorlíonadh ná a leasú.
            
            
               Dá bhrí sin, is é Airteagal 218(9) CFAE an bunús dlí nós imeachta le haghaidh an chinnidh atá beartaithe.
            
            
               4.2.Bunús dlí substainteach
            
            
               4.2.1.Prionsabail
            
            
               An bunús dlí substainteach le haghaidh cinneadh faoi Airteagal 218(9) CFAE go príomha, braitheann sé ar chuspóir agus ábhar an chinnidh atá beartaithe agus a bhfuiltear ag glacadh seasamh thar ceann an Aontais ina leith. Má tá dhá aidhm ag an gcinneadh atá beartaithe nó má tá dhá chomhpháirt ann agus más féidir ceann de na haidhmeanna nó de na comhpháirteanna sin a shainaithint mar phríomhaidhm nó mar phríomh-chomhpháirt agus an ceann eile mar aidhm nó comhpháirt theagmhasach, ní mór an cinneadh faoi Airteagal 218(9) CFAE a bhunú ar bhunús dlí substainteach aonair, eadhon an bunús dlí a éilítear de réir na príomhaidhme nó na príomh-chomhpháirte.
            
            
               4.2.2.Cur i bhfeidhm maidir leis an gcás seo
            
            
               Baineann cuspóir agus ábhar an chinnidh atá beartaithe leis an gcomhbheartas tráchtála.
            
            
               Dá bhrí sin, is í an chéad fhomhír d'Airteagal 207(4) CFAE an bunús substainteach dlí leis an gcinneadh atá beartaithe.
            
            
               4.3.Conclúid
            
            
               Is í an chéad fhomhír d'Airteagal 207(4) ba cheart a bheith ina bunús dlí leis an gcinneadh atá beartaithe, i gcomhar le hAirteagal 218(9) CFAE.
            
            
               5.Foilsiú an chinnidh atá beartaithe
            
            
               Ós rud é go leasófar CCE le cinneadh ón gComhairle Chomhpháirteach, is iomchuí é a fhoilsiú in Iris Oifigiúil an Aontais Eorpaigh tar éis a ghlactha.
            
            
               2020/0284 (NLE)
            
            
               Togra le haghaidh
            
            
               CINNEADH ÓN gCOMHAIRLE
            
            
               maidir leis an seasamh atá le glacadh, thar ceann an Aontais, sa Chomhairle Chomhpháirteach a bunaíodh faoin gComhaontú Comhpháirtíochta Eacnamaíche idir an tAontas Eorpach agus a Bhallstáit, de pháirt, agus na Stáit atá i gComhphobal Forbraíochta Dheisceart na hAfraice atá sa Chomhaontú Comhpháirtíochta Eacnamaíche, den pháirt eile, maidir le cainníochtaí tagartha ar leith atá in Iarscríbhinn IV de CCE a choigeartú
            
            
               TÁ COMHAIRLE AN AONTAIS EORPAIGH,
            
            
               Ag féachaint don Chonradh ar Fheidhmiú an Aontais Eorpaigh, agus go háirithe an chéad fhomhír d'Airteagal 207(4) de, i gcomhar le hAirteagal 218(9) de,
            
            
               Ag féachaint don togra ón gCoimisiún Eorpach,
            
            
               De bharr an mhéid seo a leanas:
            
         
         
            
               (1)Shínigh an tAontas Eorpach agus a Bhallstáit an Comhaontú Comhpháirtíochta Eacnamaíche idir an tAontas Eorpach agus a Bhallstáit, de pháirt, agus na Stáit atá i gComhphobal Forbraíochta Dheisceart na hAfraice atá sa Chomhaontú Comhpháirtíochta Eacnamaíche, den pháirt eile, an 10 Meitheamh 2016
                  1
                (“an Comhaontú”). 
            
            
               (2)Cuirtear an Comhaontú i bhfeidhm go sealadach idir an tAontas Eorpach agus a Bhallstáit, de pháirt, agus an Bhotsuáin, Leosóta, an Namaib, Eswatini agus an Afraic Theas, den pháirt eile, ón 10 Deireadh Fómhair 2016, agus idir an tAontas Eorpach agus a Bhallstáit, de pháirt, agus Mósaimbíc, den pháirt eile, ón 4 Feabhra 2018.
            
            
               (3)De bhun Airteagal 102(1) den Chomhaontú, féadfaidh an Chomhairle Chomhpháirteach cinntí a ghlacadh maidir leis na hábhair uile a chumhdaítear faoin gComhaontú seo. De bhun Airteagal 101(3)(h) agus (i), bunaíonn an Chomhairle Chomhpháirteach a rialacha nós imeachta féin agus rialacha nós imeacht an Choiste um Thrádáil agus Fhorbairt.
            
            
               (4)Bunaítear le hAirteagal 35 den Chomhaontú an fhéidearthacht go gcuirfidh Aontas Custaim Dheisceart na hAfraice beart coimirce i bhfeidhm i bhfoirm dleacht allmhairiúcháin sa chás go rachaidh, le linn aon tréimhse dhá mhí dhéag ar leith, méid na n‑allmhairí de tháirge talmhaíochta isteach in Aontas Custaim Dheisceart na hAfraice atá liostaithe in Iarscríbhinn IV de CCE, ar de thionscnamh an Aontais é, thar an gcainníocht tagartha le haghaidh an táirge atá liostaithe san Iarscríbhinn sin. 
            
            
               (5)Déantar foráil i bhfonóta 1 a ghabhann le hIarscríbhinn IV de CCE go ndéanfar na cainníochtaí tagartha le haghaidh na línte taraife a ngabhann réiltín leo a choigeartú, sa chás go mbeidh dáta theacht i bhfeidhm an Chomhaontaithe ann tar éis 2015,
            
            
               TAR ÉIS AN CINNEADH SEO A GHLACADH:
            
            
               Airteagal 1
            
            
               Beidh an seasamh atá le glacadh thar ceann an Aontais sa Chomhairle Chomhpháirteach maidir le cainníochtaí tagartha ar leith de na táirgí atá liostaithe in Iarscríbhinn IV de CCE agus a ngabhann réiltín leo, chun críocha Airteagal 35 den Chomhaontú, bunaithe ar an dréachtchinneadh ón gComhairle Chomhpháirteach atá i gceangal leis an gCinneadh seo.
            
            
               Airteagal 2
            
            
               Dírítear an cinneadh seo chuig an gCoimisiún.
            
            
               Arna dhéanamh sa Bhruiséil,
            
            
               
                     Thar ceann na Comhairle
               
               
                     An tUachtarán
               
            
         
         
            
                  
                     (1)
                  
                        An Comhaontú Comhpháirtíochta Eacnamaíche idir an tAontas Eorpach agus a Bhallstáit, de pháirt, agus na Stáit atá i gComhphobal Forbraíochta Dheisceart na hAfraice atá sa Chomhaontú Comhpháirtíochta Eacnamaíche, den pháirt eile (IO L 250, 16.9.2016, lch. 3). 
               
            
      
    ---documentbreak--- 
      
         
               AN COIMISIÚN EORPACH
            An Bhruiséil,5.10.2020
            COM(2020) 633 final
            IARSCRÍBHINN
            a ghabhann leis an
            Togra le haghaidh Cinneadh ón gComhairle
            
               maidir leis an seasamh atá le glacadh, thar ceann an Aontais, sa Chomhairle Chomhpháirteach a bunaíodh faoin gComhaontú Comhpháirtíochta Eacnamaíche idir an tAontas Eorpach agus a Bhallstáit, de pháirt, agus na Stáit atá i gComhphobal Forbraíochta Dheisceart na hAfraice atá sa Chomhaontú Comhpháirtíochta Eacnamaíche, den pháirt eile, maidir le cainníochtaí tagartha ar leith atá in Iarscríbhinn IV de CCE a choigeartú
            
               
         
         
            
               DRÉACHT
            
            
               CINNEADH Uimh. 2/2020
            
            
               DEN CHOMHAIRLE CHOMHPHÁIRTEACH 
               ARNA BUNÚ FAOIN gCOMHAONTÚ COMHPHÁIRTÍOCHTA EACNAMAÍCHE 
               IDIR AN tAONTAS EORPACH 
               AGUS A BHALLSTÁIT, DE PHÁIRT, 
               AGUS STÁIT ATÁ i gCOMHAONTÚ FORBRAÍOCHTA DHEISCEART NA hAFRAICE ATÁ SA CHOMHAONTÚ COMHPHÁIRTÍOCHTA EACNAMAÍCHE, DEN PHÁIRT EILE
            
            
               maidir le leibhéil truicir a ghlacadh le haghaidh táirgí atá incháilithe i gcomhair bearta coimirce agus táirgí a ngabhann réiltín leo, i gcomhréir le fonóta 1 d'Iarscríbhinn IV den Chomhaontú
            
            
               TÁ AN CHOMHAIRLE CHOMHPHÁIRTEACH,
            
            
               Ag féachaint don Chomhaontú Comhpháirtíochta Eacnamaíche idir an tAontas Eorpach agus a Bhallstáit, de pháirt, agus stáit atá i gComhphobal Forbraíochta Dheisceart na hAfraice atá sa Chomhaontú Comhpháirtíochta Eacnamaíche, den pháirt eile (“An Chomhaontú”), agus go háirithe Airteagail 35 agus 102 de, agus do Chinneadh Uimh. 1/2019 den Chomhairle Chomhpháirteach (Rialacha Nós Imeachta den Chomhairle Chomhpháirteach).
            
            
               TAR ÉIS AN CINNEADH SEO A GHLACADH:
            
            
               Airteagal 1
            
            
               De bhun fhonóta 1 d'Iarscríbhinn IV den Chomhaontú, déantar na cainníochtaí tagartha le haghaidh an táirge a ngabhann réiltín leis a choigeartú, chun críocha Airteagal 35 den Chomhaontú, i gcomhréir leis an Iarscríbhinn a ghabhann leis an gCinneadh seo.
            
            
               Airteagal 2
            
            
               Tiocfaidh an Cinneadh seo i bhfeidhm ar dháta a ghlactha. 
            
            
                     
                        Thar ceann na Comhairle Comhpháirtí
                     
                  
               
                     
                        Ionadaí ó na stáit atá i gComhphobal Forbraíochta Dheisceart na hAfraice atá sa Chomhaontú Comhpháirtíochta Eacnamaíche
                     
                  
                  
                     
                        Ionadaí an Aontais Eorpaigh
                     
                  
               
                     
                        PEGGY O. SERAME
                     
                  
                  
                     
                        VALDIS DOMBROVSKIS
                     
                  
               
                     
                        Dáta:
                     
                  
                  
                     
                        Dáta:
                     
                  
               
            
               Iarscríbhinn: Cainníochtaí tagartha coigeartaithe (tonaí méadracha) d'Iarscríbhinn IV den Chomhaontú (leathanach L 250/1917-18 den Chomhaontú Comhpháirtíochta Eacnamaíche idir Comhphobal Forbraíochta Dheisceart na hAfraice agus an tAontas Eorpach)
            
            
                     
                  
                  
                     
                        2016
                     
                  
                  
                     
                        2017
                     
                  
                  
                     
                        2018
                     
                  
                  
                     
                        2019
                     
                  
                  
                     
                        2020
                     
                  
                  
                     
                        2021
                     
                  
                  
                     
                        2022
                     
                  
                  
                     
                        2023
                     
                  
                  
                     
                        2024
                     
                  
                  
                     
                        2025
                     
                  
                  
                     
                        2026
                     
                  
                  
                     
                        2027
                     
                  
               
                     
                        Línte taraife
                     
                  
                  
                     
                        Bliain 1
                     
                  
                  
                     
                        Bliain 2
                     
                  
                  
                     
                        Bliain 3
                     
                  
                  
                     
                        Bliain 4
                     
                  
                  
                     
                        Bliain 5
                     
                  
                  
                     
                        Bliain 6
                     
                  
                  
                     
                        Bliain 7
                     
                  
                  
                     
                        Bliain 8
                     
                  
                  
                     
                        Bliain 9
                     
                  
                  
                     
                        Bliain 10
                     
                  
                  
                     
                        Bliain 11
                     
                  
                  
                     
                        Bliain 12
                     
                  
               
                     
                        02062100
                     
                  
                  
                     
                        100
                     
                  
                  
                     
                        110
                     
                  
                  
                     
                        121
                     
                  
                  
                     
                        133
                     
                  
                  
                     
                        146
                     
                  
                  
                     
                        161
                     
                  
                  
                     
                        177
                     
                  
                  
                     
                        195
                     
                  
                  
                     
                        215
                     
                  
                  
                     
                        237
                     
                  
                  
                     
                        261
                     
                  
                  
                     
                        287
                     
                  
               
                     
                        02062900
                     
                  
                  
                     
                        1 005
                     
                  
                  
                     
                        1 106
                     
                  
                  
                     
                        1 206
                     
                  
                  
                     
                        1 307
                     
                  
                  
                     
                        1 407
                     
                  
                  
                     
                        1 508
                     
                  
                  
                     
                        1 609
                     
                  
                  
                     
                        1 709
                     
                  
                  
                     
                        1 810
                     
                  
                  
                     
                        1 910
                     
                  
                  
                     
                        2 011
                     
                  
                  
                     
                        2 111
                     
                  
               
                     
                        02064900
                     
                  
                  
                     
                        5 000
                     
                  
                  
                     
                        5 500
                     
                  
                  
                     
                        6 000
                     
                  
                  
                     
                        6 500
                     
                  
                  
                     
                        7 000
                     
                  
                  
                     
                        7 500
                     
                  
                  
                     
                        8 000
                     
                  
                  
                     
                        8 500
                     
                  
                  
                     
                        9 000
                     
                  
                  
                     
                        9 500
                     
                  
                  
                     
                        10 000
                     
                  
                  
                     
                        10 500
                     
                  
               
                     
                        11041910
                     
                  
                  
                     
                        150
                     
                  
                  
                     
                        165
                     
                  
                  
                     
                        182
                     
                  
                  
                     
                        200
                     
                  
                  
                     
                        220
                     
                  
                  
                     
                        242
                     
                  
                  
                     
                        266
                     
                  
                  
                     
                        293
                     
                  
                  
                     
                        322
                     
                  
                  
                     
                        354
                     
                  
                  
                     
                        390
                     
                  
                  
                     
                        429
                     
                  
               
                     
                        11071010
                     
                  
                  
                     
                        2 373
                     
                  
                  
                     
                        2 613
                     
                  
                  
                     
                        2 874
                     
                  
                  
                     
                        3 161
                     
                  
                  
                     
                        3 478
                     
                  
                  
                     
                        3 825
                     
                  
                  
                     
                        4 204
                     
                  
                  
                     
                        4 628
                     
                  
                  
                     
                        5 089
                     
                  
                  
                     
                        5 595
                     
                  
                  
                     
                        6 152
                     
                  
                  
                     
                        6 771
                     
                  
               
                     
                        04012007
                     
                  
                  
                     
                        6 353
                     
                  
                  
                     
                        6 986
                     
                  
                  
                     
                        7 701
                     
                  
                  
                     
                        8 457
                     
                  
                  
                     
                        9 315
                     
                  
                  
                     
                        10 234
                     
                  
                  
                     
                        11 256
                     
                  
                  
                     
                        12 379
                     
                  
                  
                     
                        13 625
                     
                  
                  
                     
                        14 973
                     
                  
                  
                     
                        16 485
                     
                  
                  
                     
                        18 119
                     
                  
               
                     
                        20011000
                     
                  
                  
                     
                        1 302
                     
                  
                  
                     
                        1 432
                     
                  
                  
                     
                        1 576
                     
                  
                  
                     
                        1 732
                     
                  
                  
                     
                        1 905
                     
                  
                  
                     
                        2 096
                     
                  
                  
                     
                        2 305
                     
                  
                  
                     
                        2 536
                     
                  
                  
                     
                        2 791
                     
                  
                  
                     
                        3 069
                     
                  
                  
                     
                        3 376
                     
                  
                  
                     
                        3 714
                     
                  
               
                     
                        20019010
                     
                  
                  
                     
                        270
                     
                  
                  
                     
                        297
                     
                  
                  
                     
                        328
                     
                  
                  
                     
                        360
                     
                  
                  
                     
                        396
                     
                  
                  
                     
                        436
                     
                  
                  
                     
                        480
                     
                  
                  
                     
                        527
                     
                  
                  
                     
                        580
                     
                  
                  
                     
                        638
                     
                  
                  
                     
                        701
                     
                  
                  
                     
                        771
                     
                  
               
                     
                        180631
                     
                  
                  
                     
                        3 046
                     
                  
                  
                     
                        3 350
                     
                  
                  
                     
                        3 655
                     
                  
                  
                     
                        3 959
                     
                  
                  
                     
                        4 264
                     
                  
                  
                     
                        4 569
                     
                  
                  
                     
                        4 873
                     
                  
                  
                     
                        5 178
                     
                  
                  
                     
                        5 482
                     
                  
                  
                     
                        5 787
                     
                  
                  
                     
                        6 091
                     
                  
                  
                     
                        6 396
                     
                  
               
                     
                        180632
                     
                  
                  
                     
                        938
                     
                  
                  
                     
                        1 032
                     
                  
                  
                     
                        1 126
                     
                  
                  
                     
                        1 220
                     
                  
                  
                     
                        1 314
                     
                  
                  
                     
                        1 408
                     
                  
                  
                     
                        1 501
                     
                  
                  
                     
                        1 595
                     
                  
                  
                     
                        1 689
                     
                  
                  
                     
                        1 783
                     
                  
                  
                     
                        1 877
                     
                  
                  
                     
                        1 971
                     
                  
               
                     
                        180690
                     
                  
                  
                     
                        7 196
                     
                  
                  
                     
                        7 916
                     
                  
                  
                     
                        8 635
                     
                  
                  
                     
                        9 355
                     
                  
                  
                     
                        10 074
                     
                  
                  
                     
                        10 794
                     
                  
                  
                     
                        11 514
                     
                  
                  
                     
                        12 233
                     
                  
                  
                     
                        12 953
                     
                  
                  
                     
                        13 672
                     
                  
                  
                     
                        14 392
                     
                  
                  
                     
                        15 112